སྤྲུལ་པའི་རྒྱལ་པོའི་ཞལ་གདམས་བཅུ་ཚན་དྲུག་ལ།ཆོས་ཐམས་ཅད་ཀྱི་བསྡུས་བཅུ་ལ།ཆོས་ཐམས་ཅད་ཀྱི་ཚིག་ཐམས་ཅད་སྐྱེ་བ་མེད་པ་ལ་བསྡུ།དོན་ཐམས་ཅད་ཆོས་

ཉིད་སྟོང་གསལ་ལ་བསྡུ།ལྟ་བ་ཐམས་ཅད་རང་བྱུང་སྤྲོས་བྲལ་ལ་བསྡུ།སྒོམ་པ་ཐམས་ཅད་སྟོང་གསལ་འཛིན་མེད་ལ་བསྡུ།སྤྱོད་པ་ཐམས་ཅད་མ་བཅོས་ཤུགས་འབྱུང་འགག་མེད་ལ་བསྡུ།།འབྲས་བུ་ཐམས་ཅད་རང
སེསེམས་སངས་རྒྱས་ལ་བསྡུ།དམ་ཚིག་ཐམས་ཅད་དྲི་མེད་ཀ་དག་ལ་བ་སྤུ།སྙིང་རྗེ་ཐམས་ཅད་རང་བས་གཞན་གཅེས་པ་ལ་བསྡུ།ཐབས་ཐམས་ཅད་འགྲོ་དོན་ཕྱོགས་མེད་ལ་བསྡུ།ལྷ་ཐམས་ཅད་ཇོ་བོ་ཐུགས་རྗེ་ཆེན་པོ་ལ་བསྡུའོ།།
ཆོས་ཀྱི་ལག་ལེན་བཅུ་ནི།མ་མཉན་པར་མི་ཤེས་ཐོས་པ་ལག་ཏུ་བླང་།མ་བསྒྲུབས་པར་མི་འགྲུབ་སྒྲུབ་པ་ལག་ཏུ་བླང་།ལེ་ལོ་དང་སྙོམས་ལས་ཀྱིས་མི་འོང་བརྩོན་འགྲུས་ལག་ཏུ་བླང་།དགའ་བདེ་དང་རང་དགས་མི་འོང་དཀའ་ཐུབ་ལག་ཏུ་
བླང་།ངན་སེམས་དང་ཚུལ་འཆོས་ཀྱིས་མི་འོང་དམ་ཚིག་དང་སྡོམ་པ་ལག་ཏུ་བླང་།བྱས་ལོ་དང་འཚོར་འདོད་ཀྱིས་མི་འོང་དང་གུས་ལག་ཏུ་བླང་།རྒྱུ་ངན་དང་ཤེས་རིག་གིས་མི་འོང་དྲན་པས་ཉམས་སུ་བླང་།ལྟ་བ་ཞེ་འདོད་ཀྱིས་མི་འོང་ཕྱོགས
མེད་ལག་ཏུ་བླང་།སྒོམ་པ་བློ་སྒོམ་གྱིས་མི་འོང་རང་གསལ་ལག་ཏུ་བླང་།འབྲས་བུ་ཕྱི་དུས་ཀྱིས་མི་འོང་རང་སེམས་ཐུགས་རྗེ་ཆེན་པོར་ལག་ཏུ་བླང་ངོ་།།འཁྱེར་སོ་བཅུ་ལ།སྣང་བ་ཐམས་ཅད་ཐུགས་རྗེ་ཆེན་པོའི་ཞིང་ཁམས་དང་སྐུར་འཁྱེར།
གྲག་པའི་སྒྲ་སྐད་ཐམས་ཅད་ཐུགས་རྗེ་ཆེན་པོའི་གསུང་ཡི་གེ་དྲུག་པ།ཨོཾ་མ་ཎི་པདྨེ་ཧཱུཾ་དུ་འཁྱེར།སེམས་ཀྱི་དྲན་རྟོག་ཐམས་ཅད་རང་ཤར་རང་གྲོལ་ཐུགས་རྗེ་ཆེན་པོའི་ཐུགས་སུ་འཁྱེར།ལས་དང་བྱ་བ་ཐམས་ཅད་ཐུགས་རྗེ་ཆེན་པོའི་མཛད།

སྤྱོད་དུ་འཁྱེར།ཆོས་ཐམས་ཅད་མ་བཅོས་རང་གསལ་ཐུགས་རྗེ་ཆེན་པོའི་ཆོས་སུ་འཁྱེར།ལྟ་བ་ལ་ལྟ་བྱ་མེད་པ་ཐུགས་རྗེ་ཆེན་པོའི་ལྟ་བར་འཁྱེར།སྒོམ་པ་ལ་སྒོམ་བྱ་མེད་པ་ཐུགས་རྗེ་ཆེན་པོའི་སྒོམ་པར་འཁྱེར།སྤྱོད་པ་ལ་སྤྱད་བྱ་མེད་པ
ཐུགས་རྗེ་ཆེན་པོའི་སྤྱོད་པར་འཁྱེར།འབྲས་བུ་ལ་སྦྱངས་ཐོབ་མེད་པ་ཐུགས་རྗེ་ཆེན་པོའི་འབྲས་བུར་འཁྱེར།ལྷ་ཐམས་ཅད་གང་བས་ཀྱང་ལྷག་པ་ཐུགས་རྗེ་ཆེན་པོར་འཁྱེར་རོ།།དགོས་པ་བཅུ་ལ།དང་པོ་མ་ནོར་བར་འཛིན་པ་བྲོ་སྲང་འཇལ
ལེན་བྱེད་པའི་རྩིས་ལྟོར་ཆོས་བཤད་པའི་ཚིག་བཟུང་དགོས།བར་དུ་མ་ལོག་པར་སེམས་པ་གྲོགས་ཡིད་འཐད་གཉིས་ཚོགས་པ་ལྟར་ཆོས་ཀྱི་དོན་ལ་བསམ་དགོས།ཐ་མ་མ་ཡེངས་པར་སྡོམ་པ་རྨ་བྱ་མདོངས་ལ་རིག་པ་འཛིན་པ་ལྟར་མ་ཡེངས
པར་སྒོམ་དགོས།ཉམས་ཀྱི་རྩི་ཡིས་ཟིན་པ་གར་སྦྱིན་ལ་སྦྲང་མ་འབྱར་བ་ལྷུར་འདུ་འབྲལ་མེད་པ་དགོས།སྤྱོད་པ་ལ་སྤང་བླང་མེད་པ་དུར་ཁྲོད་ཀྱི་ལྕེ་སྤྱང་རོ་ཟ་བ་ལྟར་སྣང་བ་ལ་དགག་སྒྲུབ་མེད་པ་དགོས།འབྲས་བུ་ལ་རེ་དོགས་མེད་པ་རྒྱལ
བུ་རྒྱལ་སར་ཕྱུང་བ་ལྟར་རང་སེམས་ཆོས་སྐུར་བཙན་ས་ཟིན་དགོས།ལྷ་ལ་སྤོང་ལེན་མེད་པ་གསེར་གླིང་དུ་ཕྱིན་པ་ལྟར་ཡི་དམ་ཐུགས་རྗེ་ཆེན་པོར་བཟུང་དགོས།སྙིང་པོ་ལ་སྤོང་ལེན་མེད་པ།ཨོཾ་མ་ཎི་པདྨེ་ཧཱུཾ།ཞེས་པའི་ཡི་གེ་དྲུག་པ་འདི་
བཟླ་དགོས།སྙིང་རྗེ་ལ་སྤང་བླང་མེད་པ་ཁམས་གསུམ་གྱི་སེམས་ཅན་ཕ་མར་བལྟས་ལ་སྙིང་རྗེས་བཟུང་དགོས།འགྲོ་དོན་ལ་ཕྱོགས་རིས་མེད་པ་རྡོ་ཁབ་ལེན་ལ་ཁབ་འཇུ་བ་ལྟར་བཟང་ངན་མེད་པར་ཐུགས་རྗེས་བཟུང་དགོས་སོ།།ཀློང་དུ་

༄གྱུར་པ་བཅུ་ལ།རང་སེམས་ཐུགས་རྗེ་ཆེན་པོར་བརྟན་ན་ཏིང་ངེ་འཛིན་ཀློང་དུ་གྱུར་པ་ཡིན།སྙིང་པོ་གསལ་དག་རང་སླར་གྱུར་ན་བཟླས་བརྗོད་ཀློང་དུ་གྱུར་པ་ཡིན།སྣང་བ་དང་སྟོང་པ་ཁྱད་པར་མེད་ན་ལྟ་བ་ཀློང་དུ་གྱུར་
པ་ཡིན།རྨི་ལམ་དང་ད་ལྟར་ཁྱད་པར་མེད་ན་སྒོམ་པ་ཀློང་དུ་གྱུར་པ་ཡིན།སྡུག་བསྔལ་དང་བདེ་བ་ཁྱད་པར་མེད་ན་སྤྱོད་པ་ཀློང་དུ་གྱུར་པ་ཡིན།ཤི་དང་མ་ཤི་ཁྱད་པར་མེད་ཙམ་ན་རྟོགས་པ་ཀློང་དུ་གྱུར་པ་ཡིན།སེམས་ཅན་དང་།
སངས་རྒྱས་ཁྱད་པར་མེད་ན་འབྲས་བུ་ཀློང་དུ་གྱུར་པ་ཡིན།བདག་གཞན་གཉིས་ཁྱད་པར་མེད་ཙམ་ན་སྙིང་རྗེ་ཀློང་དུ་གྱུར་པ་ཡིན།གསེར་དང་རྡོ་རུ་ཁྱད་པར་མེད་ཙམ་ན་ཞིག་པོ་ཀློང་དུ་གྱུར་པ་ཡིན།དགྲ་དང་བུ་རུ་ཁྱད་པར་མེད་ན་བྱམས་
སྙིང་རྗེ་ཀློང་དུ་གྱུར་པ་ཡིན་ནོ།།།།སྤྲུལ་པའི་རྒྱལ་པོའི་ཞལ་གདམས་ལ་བཟླ་བ་བཅུ་ལ།ལྟ་བ་ལ་ལྟ་བྱ་མེད་པར་ལ་པདྨ།སྒོམ་པ་ལ་སྒོམ་བྱ་མེད་པར་ལ་བཟླ།སྤྱོད་པ་ལ་བྱ་རྩོལ་མེད་པར་ལ་བཟླ།འབྲས་བུ་ལ་སྤང་ཐོབ་མེད་
པར་ལྀ་བཛྲ།ལྷ་ཐམས་ཅད་ཐུགས་རྗེ་ཆེན་པོ་ལས་ལྷག་པ་མེད་པར་ལ་བདྨ།སྙིང་པོ་ཐམས་ཅད་ཨོཾ་མ་ཎི་པདྨེ་ཧཱུཾ།ཡི་གེ་དྲུག་པ་ལས་ལྷག་པ་མེད་པར་ལ་བཟླ།ཉམས་ལེན་ཐམས་ཅད་རང་ཤར་རང་གྲོལ་ལས་ལྷག་པ་མེད་པར་ལ
བཟླ།ཆོས་ཐམས་ཅད་ཐུགས་རྗེ་ཆེན་པོའི་ཆོས་སུ་མ་འདུས་པ་མེད་པར་ལ་བཟླའོ།།སྤྲུལ་པའི་རྒྱལ་པོ་སྲོང་བཙན་སྒམ་པོའི་ཞལ་གདམས་དྲུག་ཚན་བཅུ་པ་ཞེས་བྱ་བ་རྫོགས་སོ།།